നോട്ടുകള് അസാധുവാക്കിയത് അറിയാതെ 65,000 പഴയ രൂപ നോട്ടുകള് മാറ്റാന് സഹായം തേടി യാചകന് അഞ്ഞൂറ്,ആയിരം രൂപ നോട്ടുകള് നിരോധിച്ച് 5 വര്ഷത്തിനു ശേഷവും നോട്ടുകള് അസാധുവാക്കിയത് അറിയാതെ നിരാശയില് എഴുപത് വയസ്സുള്ള അന്ധനായ ചിന്നക്കണ്ണ് അഞ്ഞൂറ്,ആയിരം രൂപ നോട്ടുകള് നിരോധിച്ചിട്ട് 5 വര്ഷം പിന്നിട്ടിരിക്കുകയാണ്. ഇതിനുശേഷവും നോട്ടുകള് അസാധുവാക്കിയത് അറിയാതെ 65,000 പഴയ രൂപ നോട്ടുകള് മാറ്റാന് സഹായം തേടി യാചകന്. ചെന്നൈയിലാണ് സംഭവം. തെരുവുകളില് ജീവിതം നയിച്ച എഴുപത് വയസ്സുള്ള അന്ധനായ ചിന്നക്കണ്ണ് ഇപ്പോള് കടുത്ത നിരാശയിലാണ്. കൃഷ്ണഗിരിയിലെ പാവക്കല് പഞ്ചായത്തിലെ തനറെ ചിന്നഗൗണ്ടനൂര് ഗ്രാമത്തിലും പരിസരത്തും ഭിക്ഷ തേടി തെരുവ് ജീവിതത്തില് നിന്നുമുണ്ടാക്കിയ ആകെ സമ്ബാദ്യമായിരുന്നു ആ പണം. രാജ്യത്ത് ഈ നോട്ട് അസാധുവാക്കിയത് ഞായറാഴ്ച വരെ ചിന്നക്കണ്ണ് അറിഞ്ഞിട്ടില്ല. പണത്തിന്റെ ആവിശ്യം വരുമ്ബോള് ഈ രൂപ കാണാറില്ല, ചില സമയം രൂപയുടെ കാര്യം തന്നെ മറന്നു പോകും. കഴിഞ്ഞ ദിവസം അദ്ദേഹം നോട്ടുകള് കണ്ടെത്തിയപ്പോഴാണ് നോട്ടുകള് അസാധുവാക്കിയതിനെക്കുറിച്ച് അറിയുന്നത് തന്നെ. എന്നാല് നോട്ട് അസാധുവാക്കിയതിനെക്കുറിച്ച് അറിഞ്ഞില്ലന്നും , ആരും പറഞ്ഞില്ലെന്നും, തന്റെ ജീവിത സമ്ബാദ്യം നഷ്ടപ്പെട്ടതിന്റെ ദുരവസ്ഥ വിവരിച്ച്, തനിക്ക് പുതിയ നോട്ടുകള് നല്കണമെന്ന് ആവശ്യപ്പെട്ട് ജില്ലാ കളക്ടര്ക്ക് ഇദ്ദേഹം നിവേദനം നല്കി. അതോടൊപ്പം തന്നെ ചിന്നക്കണ്ണിന്റെ കൈയ്യില് ഇനി 300 രൂപ മാത്രമാണ് ഉള്ളത്, ഈ രൂപ കൂടി തീര്ന്നാല് എങ്ങനെ ഭക്ഷണം കണ്ടെത്തുമെന്നതില് ആശങ്കയിലായിരുന്നു അദ്ദേഹം. വൃദ്ധന്റെ ഈ ദുരവസ്ഥ കണ്ട കണ്ണയ്യനാണ് അദ്ദേഹത്തെ കളക്ടറേറ്റില് എത്തിച്ചത്. ഇതിനുപിന്നാലെ പരാതി റിസര്വ് ബാങ്കിന് കൈമാറാന് ജില്ലാ റവന്യൂ ഓഫീസര് ജില്ലാ ലീഡ് ബാങ്ക് മാനേജര്ക്ക് നിവേദനം കൈമാറിയെങ്കിലും കറന്സി കൈമാറ്റം സാധ്യമല്ലെന്ന് ബാങ്ക് മാനേജര് വ്യക്തമാക്കി. ആര്ബിഐ മാര്ഗ്ഗനിര്ദ്ദേശങ്ങള് പ്രകാരം കറന്സി കൈമാറ്റത്തിന് ഇനി യാതൊരു സാധ്യതയുമില്ല, 2017 മാര്ച്ച് 31 ആയിരുന്നു അവസാന തീയതി നല്കിയിരുന്നത്. ജില്ലാ ലീഡ് ബാങ്ക് പരാതി ആര്ബിഐക്ക് കൈമാറുമെന്നും അവരുടെ പ്രതികരണത്തിനായി കാത്തിരിക്കുകയാണ് എന്ന് ബാങ്ക് മാനേജര് വ്യക്തമാക്കി.